# Sant Victor (Cantal)

Sant Victor (Saint-Victor en francés) es una comuna auvernhata, situada dins lo departament del Cantal e la region d'Auvèrnhe-Ròse-Aups, ancianament d'Auvèrnhe.
Segon Joan Francés Blanc, la comuna es partejada entre parlars auvernhats e un bocin lengadocian.

## Geografia

La comuna es boscosa e de relèu traversut. La plancarta Saint-Victor sus la RD 52 mena a un ostal o dos al fons d'una comba estrecha, dominada per la glèisa de Sant Victor, situada sus una tuca plaçada dins la vòlta gaireben barrada del riu, en un luòc perdut e çò sembla, inaccessible en veitura. Lo castèl a disparegut e la glèisa ne deviá èsser la capèla. A pauca distància a vòl d'aucèl mas a 4 o 5 km e fòrça contorns per la rota, Aleix o Alex, sus un planòl, es lo borg actual, dempuèi 1947.

### Perimètre del territòri

Comunas confrontantas de Sant Victor :
| Sent Santin de Cantalés | | Sant Alire |
| Noudòm | Sant Pau de las Landas | Airen |
* Sant Victor e Sant Pau de las Landas se tòcan sus un vintenat de mètres.

## Toponimia

* Sant Victor. Las fòrmas ancianas son Sanctus Victor, en 1419, Sainct-Victeur, en 1449, Sainct-Victour, en 1551, Sainct-Vitour, en 1586. Lo luòc pòrta lo nom d'un dels Sant Victor, un papa del sègle II, un autre papa del sègle XI, de martirs del sègle III, dont un a Marselha, un avesque de Cartage del sègle V (segon Dauzat e Rostaing, mas se'n vei pas la traça dins Nominis), etc$^,$.
* Aleix o Alex (borg actual). Las fòrmas ancianas son Aletz, en 1443, Allectz, en 1551, Alletz, en 1639, Alexst, en 1676, Alex sus la mapa de Cassini, a la fin del sègle XVIII, Alais, en 1857. Lo nom es benlèu lo meteis qu'Alèis o Alés e Casanuèva, interpretats per Dauzat coma un masculin d'Alèsia o puslèu de son etime supausat *alisa, « bauç, escarpament »; recentament, Delamarre dona a alisia lo sens de « ròc » e coma origina als dos vilatges citats alision, « la ròca ». Un sens oronimic es possible perqué lo vilatge es près de la val prigonda de Braulle (nom francés) ont se vei lo borg ancian, mas las fòrmas ancianas marcan la preséncia d'un africada ts que l'etime alision explica mal. Notem a tot azard que lo riu de Braulle es un afluent d'Etze (nom francés) e que los ajustants son pas luènh.

## Administracion

Lista dels cònsols successius :
| Periòde | Periòde | Identitat |
| abrial de 2014 | 2020 | Michel Morin |
| 2001 | 2014 | Ginette Meiniel |
| | 2001 | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra del canton de Laròcabrau; es ara del canton de Sant Pau de las Landas.

## Demografia

modificar « persona »  v · d · m 
Evolucion demografica Populacion comunala actuala (2013): 113, totala: 115 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 430 | 417 | 456 | 426 | 469 | 505 | 415 | 502 | 478 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 496 | 411 | 497 | 436 | 414 | 431 | 633 | 449 | 451 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 335 | 331 | 302 | 285 | 285 | 262 | 239 | 208 | 170 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 179 | 152 | 120 | 141 | 135 | 127 | Cercar | 108 | 108 111 |
| 2009 | 2010 |
| 107 110 | 109 111 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Nòtas e referéncias
### Nòtas
### Referéncias

* ↑ https://commons.wikimedia.org/wiki/File:Langues_en_Auvergne-Rh%C3%B4ne-Alpes.svg
* 1 2 http://archives.cantal.fr/ark:/16075/a011351496862URHA8b
* ↑ http://cassini.ehess.fr/cassini/fr/html/fiche.php?select_resultat=34931
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 631-632
* ↑ https://nominis.cef.fr/contenus/saint/1586/Saint-Victor-Ier.html
* ↑ http://archives.cantal.fr/ark:/16075/a011351496854Y1JF3T
* ↑ Xavier Delamarre, Dictionnaire de la Langue gauloise, ed. Errance, 2na edicion, 2008, p. 38
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 47 e 322
* Portal d'Auvèrnhe